Lauris Blaus

Lauris Blaus (dzimis ) ir bijušais latviešu basketbolists un treneris, spēlēja centra pozīcijā, bijis Latvijas izlases dalībnieks. L. Blaus kļuvis par Latvijas Basketbola līgas čempionu divas reizes — 2013. gadā Rīgas VEF sastāvā un 2016. gadā "Valmiera/Ordo" rindās. Spēlētāja karjeras beigu posmā pievērsies arī trenera darbam. 2023. gadā L. Blaus bija BK Latvijas Universitāte treneris un spēlētājs.

 Karjera 
Jaunatnes vecumā trenējies un spēlējis LJBL "Ķeizarmeža" basketbola sistēmā.

2011. gadā piedalījies LBL Visu zvaigžņu spēlē, kurā 15 minūtēs guva 9 punktus.

Ārpus Latvijas komandām spēlējis Lietuvā, Igaunijā, Polijā un Ukrainā. 2022. gada sākumā spēlēja BK Odessa klubā Ukrainā, bet pēc Krievijas iebrukuma bija spiests pārcelties uz BK Ogre, kuras sastāvā sezonu noslēdza ar bronzas medaļām Latvijas Basketbola līgā. 2022. gada septembrī paziņoja par profesionālā spēlētāja karjeras beigām un pievienojās BK Latvijas Universitāte treneru komandai. Sezonas otrajā pusē L. Blaus pārstāvēja komandu arī kā spēlētājs.

Spēlējis Latvijas jaunatnes izlasēs. 2007. gada Eiropas U-18 vecuma čempionātā Latvijas izlases sastāvā izcīnīja bronzas medaļas. Spēlējis arī Latvijas U-20 izlasē. Latvijas pieaugušo izlases sastāvā debitējis , kuru pārstāvēja četrās pārbaudes spēlēs, gūstot 12 punktus.

 Atsauces 

 Ārējās saites 

Kategorija:1990. gadā dzimušie
Kategorija:Latvijas basketbolisti
Kategorija:Basketbola centri
Kategorija:Latvijas basketbola treneri